ЗАХТЕВИ ПРОТЕСТА 2008

Од 22. јула 2008. године трају свакодневни протести на Тргу републике у Београду као одговор на хапшење и потом изручење Радована Караџића, првог председника Републике Српске. Ово хапшење је кап која је превршила чашу понижења, малтретирања и прогањања вођа српског народа, а тиме и читавог народа чија је историјска судбина да се са позиција правде супротставља сили и злу. Хашки "трибунал" је оваквим односом према Србима уз истовремено ослобађање шиптарских и муслиманских терориста одговорних за брутална убиства хиљаде српских цивила, показао недвосмислено свој фашистички карактер. Ми, припадници српског народа и грађани Србије морамо ради биолошког и цивилизацијског опстанка устати против овакве политике.

Наши основни захтеви су:

1. измена Закона о сарадњи са Хашким трибуналом у циљу прекида свих изручења овом трибуналу; оптуженима за ратне злочине судити искључиво у Србији; помоћи одбрану заточенима у Хагу и ургирати хитан повратак у Србију;  

2. Због слања окупационе мисије ЕУлекс на Косово и Метохију мимо одлуке Уједињених Нација и Републике Србије, као и признања независности јужне српске покрајине од стране већине земаља Европске Уније, Споразум о стабилизацији и придруживању да се поништи, затворити владину Канцеларију за европске интеграције;

3. По хитном поступку прекинути катастрофалну реформу Војске Србије под контролом НАТО пакта; Канцеларију НАТО пакта изместити из Министарства одбране и сваке државне установе убудуће; прекинути одмах све процесе усмерене ка интеграцији Војске Србије у НАТО пакт.

Позивамо све грађане Србије и све припаднике српског народа у свету да подрже наше захтеве и наш протест, придружите нам се сваки дан у 17 сати на Тргу републике, како би заједно изградили слободну, безбедну, поносну, развијену и уважену домовину нама и нашим потомцима.

